เมื่อวานตอนเย็นไปดูที่เบาะรถมอเตอร์ไซค์แล้วมีรอยเท้าและขนแมวอยู่ ปกติแมวจรตัวนี้จะมานอนอยู่บ่อยๆ แล้วชอบมาข่วนเบาะ เลียขนอยู่บนรถ เเล้วเมื่อวานก็มีรอยอีกแต่ไม่รู้ว่ามานอนตอนไหนเพราะออกไปดูที่รถก็เจอแต่รอย อยากทราบว่า ได้เอามือไปจับที่ๆถ้ามีน้ำลายแมวอยู่แล้วได้ล้างมือด้วยแอลกอฮอล์แล้วไปจับขวดน้ำกรอกน้ำ จะมีเชื้อพิษสุนัขบ้าไปติดที่ขวดน้ำหรือปนเปื้อนในน้ำได้ไหม แล้วหากติดอยู่ที่ขวดหรือปนเปื้อนในน้ำดื่มจะทำให้เป็นพิษสุนัขบ้าได้ไหม แล้วหลังจากกรอกเสร็จก็ได้นำขวดน้ำที่กรอกเข้าแช่ตู้เย็น ความเย็นจะทำให้เชื้อพิษสุนัขบ้าจะสามารถอยู่ได้หรืออยู่ได้นานกว่าเดิมหรือเปล่าคะ แล้วมือที่เราจับโดนน้ำลายถ้าไปจับอย่างอื่นจะมีเชื้อพิษสุนัขบ้าไปติดสิ่งของที่เราไปจับต่อไหมคะ
สวัสดีค่ะ PP,การใช้มือไปจับบริเวณที่เปื้อนน้ำลายแมว ไม่ได้ถือว่ามือจะเปื้อนเชื้อไวรัสพิษสุนัขบ้ามาค่ะ เพราะโดยปกติ เมื่อเชื้อไวรัสพิษสุนัขบ้าออกจากร่างกายสัตว์ ก็จะตายภายในไม่นาน หรืออ่อนแอลง และไม่สามารถก่อให้เกิดโรคได้ ดังนั้น การที่นำมือที่ไปสัมผัสโดนบริเวณที่มีน้ำลายแมว แล้วมาจับขวดน้ำเพื่อกรอกแน้ำแล้วดื่ม จึงไม่ได้ถือว่าทำให้ติดเชื้อพิษสุนัขบ้าและเป็นโรคพิษสุนัขบ้าได้ค่ะการจะติดเชื้อพิษสุนัขบ้านั้น จะต้องถูกสัตว์กัด หรือข่วน หรือเลียตาเลียจมูก เลียปากโดยตรงเท่านั้นค่ะ การสัมผัสทางอ้อมผ่านสิ่งของ ไม่ได้ทำให้ติดเชื้อพิษสุนัขบ้าค่ะ